《吴宁极惠和閒居五诗复用韵为谢》
元代·刘诜

嗜澹务坟素，端居世机绝。微风被崇梢，撩乱书几叶。

山家晨烟薄，日晏远春歇。庭寒掩馀蕙，剥啄谢过谒。

幽怀忽浩然，高咏脱音节。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。